als_Latn dik_Latn sag_Latn
Ngjarjeve ndër vite, 25 maji në histori
Datat e rëndësishme të ngjarjeve ndër vite, pasqyrojnë histori në të cilën, gjeneratat e reja mësojnë për realitetin e ndodhur përgjatë viteve
Ne kemi zgjedhur disa nga datat që kanë lënë shenjë në histori:
1720 – Anija “Le Grand St Antoine” arrin në Marsejë nga Lindja e Mesme. Udhëtarët dhe personeli i anijes ishin prekur nga murtaja, duke sjellë në Evropë sëmundjen e cila do të shkaktoi rreth 100 000 të vdekur në Marsejë dhe në krahinat pranë, , përcjellë arbresh.info.
1787 – Kuvendi Kushtetues u mblodh në Filadelfia nën udhëheqjen e George Washingtonit, për të krijuar një mënyrë të re qeverisëse, bashkim, bazuar në federalizëm.
1846 – Në Frashër të Përmetit lindi Naim Frashëri poeti më i madh i rilindjes kombëtare shqiptare, mendimtar dhe veprimtar i shquar i arsimit dhe kulturës, pasurues i gjuhës shqipe. Poet romantik, i këndoi dashurisë, natyrës, mallit më mirë se gjithkush tjetër – zëri më i ëmbël i mirëkuptimit mes bashkatdhetarëve të përçarë. Më 1900, vdiq në Stamboll – 54 vjeç.
1925 – Tenesi, SHBA; Arsimtari John Scopes (1900 – 1970) akuzohet për mësimin e teorisë së Darvinit mbi evoluimin e njeriut nga majmuni; përfshirja e kësaj teorie në programet shkollore ndalohej me ligj (Akti Butler) në shtetin Tenesi, ndërsa Scopes, mësues shkence u kishte folur nxënësve në klasë rreth evolucionit; prindër të shqetësuar u ankuan ndaj mësuesit dhe çështja shkoi në gjyq. Gjyqi zgjati rreth 2 muaj; John Scopes u gjet fajtor dhe u dënua me 100 dollarë gjobë.
1946 – Jordania fiton pavarësinë nga Britania (Dita Kombëtare e Jordanisë).
1961 – Presidenti John F. Kennedy përcakton qëllimin për dërgimin e një njeriu në Hënë para përfundimit të dekadës.
1979 – Ndodh fatkeqësia më e rëndë ajrore në historinë e SHBA-së (me përjashtim të sulmeve të 11 shtatorit 2001), kur një aeroplan udhëtarësh DC – 10 u rrëzua në aeroportin “O’Hare” të Çikagos, duke vrarë mbi 273 njerëz.
1999 – Kongresi amerikan denoncon Kinën për spiunazh bërthamor ndaj SHBA-së gjatë dy dekadave të mëparshme.
2013 – Yuichiro Miura i Japonisë bëhet personi më i moshuar, 80 vjeç, që ngjit malin Everest.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn